ஸ்டெர்லைட் ஆலையை நிரந்தரமாக மூடிட வலியுறுத்தி கடந்த 52 நாள்களாக தொடர்ந்து போராட்டம் நடத்தி வரும் குமரெட்டியாபுரம் கிராம மக்கள் மற்றும் கடந்த 3-வது நாளாக போராட்டம் நடத்தி வரும் பண்டாரம்பட்டி கிராம மக்களையும் நேரில் சந்தித்து தன் ஆதரவை தெரிவித்தார் ஜான்பாண்டியன். பின், ஊர் மக்களிடம் அவர் பேசுகையில், 'தூத்துக்குடியில் இந்த ஸ்டெர்லைட் ஆலை கடந்த 24 வருடங்களாக இயங்கி வருகிறது. இதன் துவக்கத்திலேயே மக்கள் போராட்டம் நடத்தினார்கள். ஆனால், அப்போது மக்களிடம் ஒற்றுமை இல்லை. இதனால், தடையில்லாமல் ஆலையின் உற்பத்தி துவங்கி நடைபெற்று வந்தது. அதன்பிறகு, பல ஆண்டுகள் கழித்துப் போராட்டம் நடத்தப்பட்டபோது சாதி, மதம் ரீதியாக மக்களுக்குள் சிலர் பிரிவினையை ஏற்படுத்தினார்கள். இதனாலேயே ஆலைக்கு எதிரான போராட்டங்கள் தோற்றுப் போயின.